Zazakipediya:Peme vetenı
Peme arêkerd tepeya ê pemi hebê kenê wışk. Vanê tey züwa nêmano. Wışk kerd tepeya ey benê Cırcıran dı ancenê. Dı a antenı dı çıgit şıno kıştê, peme şıno kıştê u bı no hesaba cıgit u pemiya pê ra abırênê. Çıgito kı vıjêno taydê ey qandê toxımi, qandê fına serna karıtenı hewadanê, ê vêşê cı zi kenê tewrdê vaşi, tewrdê alefi u danê dewar u çarwan.
  
Çıgit u pemiya pê ra veti u abırnay tepeya, vêşê pemedê xo benê roşenê. (Eger lazımeya cı bıbo qandê keydê xo, qandê balışna, doşeg, werxan u çına vıraştenı hewadanê). O kı do bırêsê, la u rês kerê u cı ra çiyê xoradayenı vırazê, ey benê bı qewsana cınenê, kenê têl-têli. Weş cına tepeya, o kı do la kerê u pa çi vırazê, ey benê dolab yan zi bı rêstaya rêsenê u kenê hadre qandê çi vıraştenı. Peme vetenı u cınayenı zi bı no hesaba bena.

Çıme 
 Koyo Berz

Edet u tore
Edet u toreyê Sêwrege
Roşani